Obec Stredné Plachtince podľa ustanovenia § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vyhlasuje výberové konanie na obsadenie miesta riaditeľa Základnej školy Stredné Plachtince č.30, 991 24 Dolné Plachtince .

**Požadované kvalifikačné predpoklady a iné kritériá a požiadavky**

* odborná a pedagogická spôsobilosť požadovaná na stupeň a odbor vzdelania pre prvý stupeň základnej školy podľa zákona NR SR č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov a v zmysle vyhlášky Ministerstva školstva SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov.
* najmenej 5 rokov pedagogickej praxe v zmysle § 3 ods. 5 zákona č. 596/2003 Z. z.
* vykonanie prvej atestácie alebo jej náhrady podľa § 61 odsek 7 zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov
* osobnostné a morálne predpoklady, občianska bezúhonnosť
* zdravotná spôsobilosť
* orientácia v aktuálnych otázkach školskej výchovy a vzdelávania
* základná znalosť problematiky riadenia a ekonomiky
* znalosť súvisiacej legislatívy (právne normy upravujúce problematiku školstva - riadenie, hospodárenie, pôsobnosť, kompetencie škôl a školských zariadení, výchovno-vzdelávací proces a pod.)
* znalosť práce s PC
* riadiace, komunikačné a organizačné schopnosti
* predloženie písomného návrhu koncepcie riadenia a rozvoja školy
* flexibilita, zodpovednosť a spoľahlivosť, vyrovnaný postoj k pracovnému zaťaženiu
* spôsobilosť používať slovenský jazyk v úradnom styku

**Zoznam požadovaných dokladov**

* písomná žiadosť o zaradenie do výberového konania
* doklady o vzdelaní (overené kópie)
* doklad o dĺžke pedagogickej praxe
* štruktúrovaný profesijný životopis
* písomný návrh vlastnej koncepcie riadenia a rozvoja základnej školy
* výpis registra trestov (nie starší ako tri mesiace)
* lekárske potvrdenie o telesnej spôsobilosti a duševnej spôsobilosti pre výkon činnosti učiteľa a vedúceho pedagogického zamestnanca
* písomný súhlas uchádzača so spracúvaním jeho osobných údajov na účely výberového konania v zmysle § 11 zákona č. 122/2013 Z. z. o ochrane osobných údajov a o zmene a doplnení niektorých zákonov
* čestné vyhlásenie o pravdivosti všetkých údajov uvádzaných v prílohe žiadosti

**Dátum a miesto podania žiadosti o účasť na výberovom konaní**

Písomnú žiadosť a potrebné doklady do výberového konania je potrebné doručiť do 08. 06. 2014 do 16.00 hod. na adresu: Obec Stredné Plachtince č. 110, 991 24 Dolné Plachtince

Obálku označte heslom „Výberové konanie - riaditeľ ZŠ - NEOTVÁRAŤ“ s uvedením odosielateľa a adresy.

Termín a miesto výberového konania prihláseným uchádzačom, ktorí spĺňajú požadované predpoklady, oznámi rada školy najmenej 7 dní pred jeho konaním.

Ďalšie informácie: Obec Stredné Plachtince č.110, 991 24 Dolné Plachtince , 047/483 0301, obec\_str.plachtince@stonline.sk

V Stredných Plachtinciach, 16. mája 2014  
Štefan Benko